Gradaim na

**Spriocanna Forbartha Inbhuanaithe**

**Gradaim na Spriocanna Forbartha Inbhuanaithe**

**Faisnéis faoi na gradaim**

Is í an Roinn Comhshaoil, Aeráide agus Cumarsáide a urraíonn Gradaim Speisialta na Spriocanna Forbartha Inbhuanaithe do Choistí Bailte Slachtmhara. Is é aidhm fhoriomlán na ngradam seo aitheantas a thabhairt don difear is féidir le pobail áitiúla a dhéanamh trí na Spriocanna Forbartha Inbhuanaithe a chur chun feidhme agus trí chloí leo ina saol. Is é cuspóir na ngradam seo pobail a cheiliúradh a bhíonn ag gníomhú ar son na haeráide, a bhíonn ag múscailt feasacht ar na Spriocanna Forbartha Inbhuanaithe laistigh dá bpobal féin agus a bhíonn ag oibriú go comhoibríoch ar fud a bpobail féin agus ar fud pobail eile ar mhaithe leis na Spriocanna Forbartha Inbhuanaithe a chomhlíonadh ina ngnáthshaol laethúil.

Is ionann na Spriocanna Forbartha Inbhuanaithe agus iarraidh ar na tíortha uile - idir iad sin atá forbartha agus iad sin atá i mbéal forbartha - gníomhaíocht a dhéanamh mar chomhpháirtíocht dhomhanda. Aithnítear leo nach mór don obair atá ar bun chun deireadh a chur leis an mbochtaineacht agus le cineálacha eile díothachta dul taobh le taobh le straitéisí lena gcuirtear feabhas ar an tsláinte agus ar an oideachas, lena laghdaítear an éagothroime agus lena spreagtar fás geilleagrach. An tráth céanna, ní mór dúinn dul i ngleic leis an athrú aeráide agus féachaint lenár n-éiceachóras a chaomhnú. Tá sé mar aidhm leis na spriocanna saol cuibhiúil a bhaint amach do chách ar phláinéad sláintiúil faoin mbliain 2030. Tá ríthábhacht ag baint le gníomhartha pobail dearfacha cumasaithe maidir leis na Spriocanna Forbartha Inbhuanaithe a chomhlíonadh.

**Comórtas**

**Ba cheart do gach coiste aird a tharraingt ar ghníomhartha atá nasctha le ceann amháin nó níos mó de na Spriocanna atá ar bun laistigh dá bpobal, mar aon leis na bearta a rinneadh chun a dtionscadal a sheoladh go rathúil. Ba cheart achoimre a thabhairt ar conas a comhroinneadh feasacht ar na gníomhartha sin leis an mórphobal, e.g., caidreamh le heagraíochtaí eile pobail áitiúil, le scoileanna, le húdaráis áitiúla, etc.**

Féadfaidh an ghníomhaíocht a bheith ina tionscadal aonuaire nó ina gníomhaíocht leanúnach a bhfuil tú ag iarraidh í a fhorbairt.

**Duaiseanna**

Bronnfar ceithre dhuais:

1. €2,000 don iontráil is fearr ó shráidbhaile nó ó bhaile beag (Catagóir A go D)

2. €2,000 don iontráil is fearr ó bhaile mór nó ó lárionad uirbeach (Catagóir E go H)

3. Duais is fiú €1,000 don dara hiontráil fhoriomlán is fearr

4. Gradam Óige speisialta is fiú €1,000.

**Tá sé tábhachtach aitheantas a thabhairt don ról ríthábhachtach atá ag daoine óga. Chun tacú leis sin, tá gradam breise €1,000 ar fáil don rannchuidiú is fearr ó bhaile mór nó ó bhaile beag a chuimsíonn ionchur ó dhaoine óga den phobal.**  Bronnfar marcanna as scála na gníomhaíochta a rinneadh, as na modhanna a úsáideadh chun feasacht a mhúscailt laistigh de do phobal agus lasmuigh de araon, agus as na hiarrachtaí a rinneadh chun caidreamh a dhéanamh le grúpaí lasmuigh den eagraíocht Bailte Slachtmhara. Féadfaidh gníomhaíocht laistigh de do limistéar féin nó ar fud na tíre a bheith i gceist leis sin.

**Próiseas Iarratais**

**Próiseas Iontrála**

Ní mór iontrálacha a chur isteach faoi 5 p.m. TBC. Ní ghlacfar le hiontrálacha déanacha. Ba cheart iontrálacha a sheoladh le ríomhphost chuig SDGs@DECC.gov.ie.

**Tuilleadh Faisnéise**

Is féidir tuilleadh faisnéise a fháil trí ríomhphost a sheoladh chuig SDGs@DECC.gov.ie.

**Faisnéis Fút**

|  |  |
| --- | --- |
| **Ainm an Choiste Bailte Slachtmhara** |  |
| **Contae** |  |
| **Ainm an Teagmhálaí** |  |
| **Uimhir fóin**  |  |
| **Seoladh ríomhphoist** |  |

**Catagóir**

Sonraigh cén gradam a bhfuil tú ag déanamh iarratas air:

|  |  |
| --- | --- |
| **Sráidbhaile/Baile Beag****(Príomhchatagóir Bailte Slachtmhara A, B, C nó D)** |  |
| **Baile Mór/Lárionad Uirbeach****(Príomhchatagóir Bailte Slachtmhara E, F, G nó H)** |  |

**Téarmaí agus coinníollacha**

Ní mór gach iontráil a chur isteach ar an bhfoirm iontrála oifigiúil seo. **Féadfar ábhair fhorlíontacha, amhail grianghraif, seatanna scáileáin de phostálacha meán sóisialta (ina léirítear, sa chás is fearr, na leibhéil chaidrimh), agus cóipeanna digiteacha nó clóite de bhileoga, de phóstaeir, etc., a sheoladh ar leithligh le ríomhphost chuig** SDGs@DECC.gov.ie, agus ainm an Choiste á úsáid mar thagairt.

Ní ghlacfar le hiontrálacha déanacha.

Is cinneadh críochnaitheach a bheidh sa chinneadh ó na moltóirí, agus ní ghlacfar le haon chomhfhreagras ina leith.

Forchoimeádfaidh na moltóirí an ceart chun gan duais amháin nó níos mó a bhronnadh i gcás nach mbeidh caighdeán na n-iontrálacha sách ard.

**Faisnéis faoi d’Iontráil**

**Pleanáil agus Fís Fhoriomlán (40 pointe)**

Tabhair achoimre ar an ngníomhaíocht a rinne tú laistigh de do phobal chun tionscnaimh aeráide a chur chun cinn. **(400 focal ar a mhéad).**

**Feasacht a Mhúscailt (30 pointe)**

Tabhair achoimre ar conas a mhúscail do ghrúpa feasacht laistigh den phobal agus conas a thug sé spreagadh do dhaoine den phobal páirt a ghlacadh i do thionscnaimh agus i do ghníomhartha. **(400 focal ar a mhéad)**

**Líonraí a Thógáil (30 pointe)**

Tarraing aird ar conas a d’oibrigh tú le grúpaí eile i do phobal chun cabhrú leis an ngníomhaíocht seo a sholáthar. An ndearna tú caidreamh le scoileanna áitiúla, clubanna spóirt, Údaráis Áitiúla, Cumainn Bhotháin na bhFear, etc.? **(400 focal ar a mhéad)**